Fîlmê 'Ji Bo Azadiyê' ke qala xoverdayîşê xoîdarekerdişî yê Sûrî yê Amedî keno serê înternetî de weşanîya.
Komîteya Festîvala Fîlman a Silêmanî rixmo ke amebi dawetkerdene gala ra rojêke verî mojnayîşê fîlmê ''Ji Bo Azadiyê'' asteng kerdbi. Ekîpa fîlmî vera nêzdîbîyayîşê festîvale nêrazîbîyayîşê xo mojnabi û ardbi ziwan ke fîlm waştişê dewleta tirke ya îşxalkere ser o ameyo astengkerdene.
Waştişê seyrkeran ser o Komunê Fîlman ê Rojawanî bire daye ke hewteyêke fîlmî înternetî ser o bimojno. Kesê ke wazenê eşkenê nê lînkî ser o xo biresnê fîlmî: https://vimeo.com/r/3pYk/elIxaDFDa3
